"Maslenitsa", el festival eslau de la primavera a Gandia
16 febrer 2018

## "Maslenitsa", el festival eslau de la primavera a Gandia16 febrer 2018Última actualització: 14 juliol 2025

![](../gestion/img/_AO_4105-copia.jpg)  
  

El **regidor de Responsabilitat Social i Politícas amb la ciutadania, Nahuel Gonzalez López**, i les representants de l'**associació eslava de Gandia, Gal·la Bugaenko i Tatiana Zaderey**, han anunciat aquest matí en roda de premsa la pròxima celebració de la festa eslava de primavera “Maslenitsa” el diumenge que ve, 18 de febrer, a partir de les 11 h en la plaça Tirant lo Blanc.

    En ella  hi haurà música en directe i balls tradicionals, activitats per a adults i xiquets, te amb creps i brioixeria tradicional, tapes i begudes. Finalitzarà amb un sorteig entre tots els assistents.

    La festa celebra la fi de l'hivern i el començament d'un nou cicle de vida. A semblança de les nostres Falles, també se sol cremar en fogueres determinades figures com a símbol de purificació. Però enguany per qüestions de seguretat no s’hi cremarà res, encara que el pròxim any es procurarà condiciona algun lloc on es puguen fer aquestes fogueres.

    _“La població eslava a Gandia actualment és de més de 700 persones censades, de països com Rússia, Ucraïna, Polònia, República Txeca, Eslovàquia i Bulgària… Ciutadania exemple d'integració social”,_ ha assegurat González, qui convida tota la gent de Gandia a participar en aquesta festa alegre i tradicional de la ciutadania eslava.